Meninak

Meninak   () Diego Velázquezek 1656an egindako margolan bat da, egun Madrilgo Pradoko Museoa dagoena. Koadro honek osaera konplexu eta misteriotsua dauka, errealitateari eta ilusioari buruzko galderak dakartzana, bertako irudien eta ikuslearen arteko erlazioa bitxia baita. Konplexutasun horiek direla eta, Meninak Mendebaldeko margolanik entzutetsuenetakotzat jotzen da, eta erruz izan da aztertuaMarías, Fernando (1999). Velázquez. Pintor y criado del rey. Madrid: Nerea. .

Filipe IV.a Espainiako erregearen jauregiko gela handi bat ageri da koadroan. Gela horretan, errege-erreginen gorteko zenbait pertsonaia daude; hainbat adituren ustetan, argazki batean bezala irudikatuak.1855ean, William Stirlingek honela idatzi zuen:

«Agidanez, Daguerreren asmazioari aurre hartu dio Velázquezek, eta, benetako gela bat eta benetako pertsonak hartuta, zeuden bezala, betiko paratu ditu oihalaren gainean.»

López-Rey (1999), I. liburukia, 211. or. Haietako batzuk ikusleari begira daude, eta, beste batzuk, berriz, haien artean darabiltza. Margarita infanta gaztea margolanaren erdian dago, ohorezko damak (meninak, hain zuzen ere) inguruan dituela, baita beste pertsonaia batzuk ere, tartean bi nano eta zakur bat. Haien atzean, Velázquez bera ageri da, koadro handi baten atzetik lanean. Margolariak aurrera begiratzen du, ikuslearengana. Atzeko aldean ispilu bat dago, erregearen eta erreginaren soinak islatzen dituena. Haiek koadrotik kanpo leudeke, ikuslearen tokian edo.

Aurrealdeko pertsonaiak pintzelkada luze eta arinen bidez gorpuztu dira, argiaren ukitu xume batzuekin. Atzera egin ahala galtzen da bereizmena, eta atze-atzean daudenak ilunpean geratu dira ia. Teknika horri esker, halaber, hodei antzerako giroa antzematen da lanaren goiko partean, osaeraren zatirik goraipatuenetakoa. Irudikatutako tokia ohi baino konplexuagoa gauzatu du Velázquezek hemengo honetan, sabaia dakarren bakarra baita. Leihoetako zangoek eta eskuineko hormako koadroek areagotu egiten dute giroaren sakona.

 Erreferentziak 

 Kanpo estekak 

Kategoria:Diego Velázquezen margolanak
Kategoria:Pradoko Museoaren margolan bildumak
Kategoria:Barrokoko margolanak
Kategoria:Erretratuak
Kategoria:Autorretratuak
Kategoria:Haurrei buruzko margolanak
Kategoria:Txakurrak artean